钦定古今图书集成/理学汇编/学行典/第023卷 > 皇极经世心易发微四 > 《天地生成数》
## 钦定古今图书集成/理学汇编/学行典/第023卷 > 皇极经世心易发微四 > 《天地生成数》

“天一生水，地六成之，一六为生成真水，上应壬癸，下
应亥子，乃北方之秀气。甲乙见之为印绶，戊己见之
为财源，庚辛见之为耗气，丙丁见之为鬼局，壬癸见
之为文魁入庙，故壬子一兮癸亥六，地二生火，天七
成之二，七为生成之真火，上应丙丁，下应巳午，乃南
方之秀气。甲乙见之为泄气，戊己见之为印绶，壬癸
见之为财源，庚辛见之为鬼局，丙丁见之为文魁入
庙。故丁巳二兮丙午七，天三生木，地八成之”，三八为
生成之真木，上应甲乙，下应寅卯，乃东方之秀气。丙
丁生人为印绶，庚辛生人为财源，壬癸生人为泄气，
戊己生人为鬼局，甲乙生人为文魁入庙。故“甲寅三
兮乙卯八，地四生金，天九成之”，四九为生成之真金，
上应庚辛，下应申酉，乃西方之秀气，“壬癸见之为印
绶，丙丁生人为财源，戊己见之为泄气，甲乙见之为
鬼局，庚辛见之为文魁入庙”，故辛酉四兮庚申九，天
五生土地十成之五十，为生成之真土，上应戊己，下
应辰戌丑未乃中央之秀气，庚辛生人为印绶，甲乙
生人为财源，丙丁见“之为泄气，壬癸见之为鬼局，戊
己见之为文魁入庙，故戊辰戊戌五为阳，己丑己未
十为阴”也。凡入庙而无刑冲者，轻则官居五府，重则
八位当权，有印绶者贵显，有财源者发福，泄气者，耗
散鬼局者寿命难永。生成接续，福禄从容，生成闲断，
荣始辱终，生成重叠，争者不争，化者不化。如一数见
两六，或两六见一数是也。